پدما سچدیو

پدما سچدیو  (1940ء - اگست 2021ء) بھارتی شاعرہ اور ناول نگارہ تھیں۔ وہ ڈوگری زبان کی پہلی جدت پسند خاتون شاعرہ تھیں۔George, p. 522 وہ ڈوگری کے علاوہ ہندی میں بھی لکھتیں۔ ان کے متعدد شاعری کے مجموعے شائع ہو چکے ہیں جن میں میری کویتا میرے گیت بھی شامل ہے جس کے لیے انھیں 1971ء میں ساہتیہ اکیڈمی اعزاز ملا تھا۔ حکومت ہند نے انہی 2001ء میں بھارت کے چوتھے بڑے شہری اعزاز پدم شری اعزاز سے نوازا۔ اور حکومت مدھیہ پردیش نے 2007ء-08ء کے لیے کبیر سمان سے سرفراز کیا۔

 ذاتی زندگی 
پدما سچدیو کی ولادت 1940ء میں پرمنڈل، جموں میں ہوئی۔ ان کے والد جے دیو باڈو سنسکرت کے اسکالر اور مدرس تھے جن کا تقسیم ہند کے دوران میں قتل ہو گیا تھا۔ جے دیو کی 3 اولادیں ہوئیں جن میں پدما سب سے بڑی تھیں۔ پدما نے پہلے ڈوگری زبان کے شاعر وید پال دیپ سے شادی کی اور بعد میں سنگھ بندھو موسیقی جوڑی میں سے ایک سریندر سنگھ سے 1966ء میں شادی کرلی۔ پدما فی الحال نئی دہلی میں مقیم ہیں۔Mathur, p. 182
 پیشہ وارانہ زندگی 
پدما نے 1961ء میں آکاش وانی میں کام کیا۔ وہ وہاں اناونسر تھیں۔ یہیں ان کی ملاقات سریندر سنگھ سے ہوئی جو سنگھ بندھو جوڑی کے ایک رکن تھے اور وہاں ڈیوٹی افسر تھے۔ بعد کے دنوں میں انھوں نے آکاش وانی ممبئی میں بھی کام کیا۔
انھوں نے کئی شعری مجوعے شائع کیے جن میں توی تے چندن (1976ء)، نہیریاں گلیاں (1982ء)، پوٹا پوٹا نمبل (1987ء)، اتر واہینی (1992ء) اور تینتھیاں (1992ء) شامل ہیں۔

انھوں نے وید راہی کی 1973ء کی فلم پریم پربت کا گانامیرا چھوٹا سا گھر بار کے بول لکھے۔ اس گانا کو جے دیو نے موسیقی دی۔ اس کے بعد انھوں نے 1978ء کی فلم آنکھیں دیکھی کے دو نغمے لکھے جس میں جے پی کوشک نے موسیقی دی۔ ایک گانا سونا رے تجھے کیسے ملوں ہے جسے محمد رفیع اور سلکھشنا پنڈت نے گایا۔ انھوں نے 1979ء کی فلم ساہس کے لیے بھی گانے لکھے جس میں امین سنگیت نے موسیقی دی تھی۔

 اعزازات 
 دینو بھائی حاصل حیات اعزاز، 2017ء، منجانب ڈی بی پنت میموریل ٹرسٹ، جموں اور کشمیر
 کتوریوا سمرگ سمان، 2015ء، منجانب بھارتیہ بھاشا پریشد، مغربی بنگال
 سرسوتی سمان، 2015ء، ڈوگری زبان میں اپنی خود نوشت سوانح حیات پر ملا۔
 پدما شری، 2001ء
 ساہتیہ اکیڈمی اعزاز، 1971ء
 کبیر سمان برائے شاعری، 2007ء-2008ء

 وفات 
ان کی وفات 4 اگست 2021ء کو ہوئی۔Dogri Poet Padma Sachdev Is No More

 مزید دیکھیے 
 بھارتی مصنفین کی فہرست
 بھارتی شعرا کی فہرست

 حوالہ جات 

 بیرونی روابط 
 Mother of Modern Dogri Poetry: A Literary Profile of Padma Sachdev

 مزید پڑھیے 




زمرہ:1940ء کی پیدائشیں
زمرہ:ادب اور تعلیم کے شعبے میں پدم شری وصول کنندگان
زمرہ:اکیسویں صدی کی بھارتی مصنفات
زمرہ:اکیسویں صدی کے بھارتی ناول نگار
زمرہ:بیسویں صدی کی بھارتی مصنفات
زمرہ:بیسویں صدی کے بھارتی شعرا
زمرہ:بیسویں صدی کے ہندوستانی ناول نگار
زمرہ:بھارتی آپ بیتی نگار
زمرہ:بھارتی خواتین ناول نگار
زمرہ:بھارتی شاعرات
زمرہ:جموں (شہر) کی شخصیات
زمرہ:جموں و کشمیر کی مصنفات
زمرہ:جموں و کشمیر کے شعرا
زمرہ:جموں و کشمیر کے ناول نگار
زمرہ:ساہتیہ اکیڈمی اعزاز یافتگان برائے ہندی ادب
زمرہ:ہندی زبان کے مصنفین
زمرہ:بھارتی غیر افسانوی مصنفات
زمرہ:بیسویں صدی کے بھارتی مصنفین
زمرہ:اکیسویں صدی کے بھارتی مصنفین
زمرہ:2021ء کی وفیات
زمرہ:خواتین آپ بیتی نگار
زمرہ:ساہتیہ اکادمی انعام وصول کنندگان برائے ترجمہ
زمرہ:ویکی ڈیٹا سے مختلف مختصر وضاحت